Stidne usne
Stidne usne ili stidne usmine su dio vulve. One su glavni vanjski vidljivi dijelovi vulve. Kod ljudi postoje dva para stidnih usana: labia majora (ili vanjske stidne usne) su veće i masnije, dok su labia minora nabori kože između vanjskih usana. Stidne usne okružuju i štite klitoris i otvore vagine i mokraćovoda. Postoje dva para stidnih usana: unutrašnje ili male i vanjske ili velike Velike stidne usne (labia vulvae maiora) omeđuju spolni otvor, a oblikuju ih kožni nabori. Male usne (labia minora) su mali tanki nabori glatke i vlažne kože, kojima se prednji krajevi spajaju i presvlače klitoris.